Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 16. 6.2011

N á v r h
úpravy platu starostu mestskej časti
Bratislava – Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
Prednosta MÚ B-NM					2.  Dôvodová správa
								3.  Úprava platu

Spracovateľ: 
Ing. Ľudovít Kollárik 
Prednosta MÚ B-NM

Jún 2011

Návrh uznesenia

Miestne zastupiteľstvo

s ch v a ľ u j e

úpravu platu starostu mestskej časti Bratislava – Nové Mesto podľa predloženého návrhu vo výške 2 979 €

Dôvodová správa

Starostovi podľa zákona č. 154/2011 Z.z., ktorým sa mení a dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov,  patrí podľa ustanovenia § 3 ods. 1  plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok a násobku podľa § 4 ods. 1. Plat sa zaokrúhľuje na celé euro nahor.
V súlade s ustanovením § 4 ods. 2 uvedeného zákona môže Miestne zastupiteľstvo tento plat rozhodnutím zvýšiť až o 70%. 

Podľa doteraz platných predpisov:

1.	Uznesením miestneho zastupiteľstva č. 01/06 zo dňa 22.12.2010 bol schválený plat starostu vo výške 2 987 Eur. V celkovom mesačnom plate bolo schválené zvýšenie podľa § 4 ods.2 platného zákona č. 289/2002 Z.z., ktorým sa dopĺňal zákon č. 253/1994 Z.z. vo výške 25% minimálneho platu.

2.	Vzhľadom na zvýšenie  priemernej mesačnej mzdy v národnom hospodárstve v zmysle zákona č.289/ 2002 Z.z. a schváleného uznesenia miestneho zastupiteľstva č. 01/06 bol predložený a schválený  návrh na úpravu platu starostu  mestskej časti Bratislava – Nové Mesto na zasadnutie Miestneho zastupiteľstva 17. 5. 2011vo výške 3 085 €.

          Dňa 1. júna 2011 nadobúda  účinnosť uvedený  zákon č. 154/2011 Z.z., ktorým sa mení a dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov. V súlade ustanoveniami  jeho paragrafov sa predkladá na rokovanie Miestneho zastupiteľstva návrh na stanovenie platu starostu.

          Úprava platu starostu mestskej časti Bratislava – Nové Mesto

        Podľa cit. zákona s účinnosťou od 1. júna 2011, podľa ustanovenia § 3 ods. 1 patrí starostovi plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok  vo výške 769 € a násobku podľa § 4 ods. 1, ktorý je stanovený pre obce s počtom obyvateľov od 20 001 do 50 000 vo výške 2,89. 
       
         Plat starostu je podľa uvedeného výpočtu vo výške 2 222,41 €. 
         Podľa § 3 ods. 1 sa plat zaokrúhľuje nahor, t.j. na sumu 2 223 €.

         V súlade s § 4 ods. 2 cit. zákona môže miestne zastupiteľstvo rozhodnutím zvýšiť tento plat až o 70%. Vzhľadom  na náročnosť práce, veľkosť mestskej časti a zodpovednosť výkonu verejnej funkcie   sa navrhuje zvýšiť plat starostu o 34%.  Toto zvýšenie činí 755,82 €. 

        Z uvedeného vyplýva, že starostovi sa priznáva mesačný plat celkom vo výške 
                 2 223 + 755,82 = 2 978,82 €

        Vzhľadom na zaokrúhľovanie platu starostov sa plat priznáva vo výške 2 979 €.

Úprava platu starostu mestskej časti Bratislava – Nové Mesto

Starostovi podľa § 3a § 4 zákona č. 289/2002 Z.z., ktorým sa dopĺňa zákon Národnej rady č. 253/1994 Z.z. o právnom postavení a platových pomeroch starostov obcí patrí minimálny plat, ktorý je násobkom priemerného mesačného platu pracovníka hospodárstva SR za predchádzajúci rok a stanoveného koeficientu.

Miestne zastupiteľstvo podľa § 4 ods.2 uvedeného zákona môže tento minimálny plat zvýšiť až na dvojnásobok. Uznesením miestneho zastupiteľstva č. 01/06 zo dňa 22.12.2010 bol schválený plat starostu vo výške 2 987 Eur. V celkovom mesačnom plate je schválené zvýšenie podľa § 4 ods.2 vo výške 25% minimálneho platu.

V zmysle zákona č.289/2002 a schváleného uznesenia miestneho zastupiteľstva č.01/06 sa predkladá tento návrh, nakoľko sa zvýšila priemerná mesačná mzda v národnom hospodárstve.

Starostovi mestskej časti Bratislava – Nové Mesto v nadväznosti na náročnosť práce, veľkosť mestskej časti a zodpovednosť výkonu verejnej funkcie sa priznáva mesačný plat takto:

Mgr. Rudolf Kusý – starosta

Priemerná mesačná mzda v hospodárstve za rok 2010			        769 Eur
Koeficient podľa počtu obyvateľov						          3,21
Minimálny plat výpočet:
769 x 3,21 = 2.468,49 Eur							2.468,49 Eur

Plat do výšky 25%								   617,12 Eur

Mesačný plat spolu /po zaokrúhlení/					3.085 Eur

Termín platnosti: 1.1.2011

Mestská časť Bratislava – Nové Mesto

Materiál na zasadnutie
Miestneho zastupiteľstva
Dňa: 17.5.2011

N á v r h
úpravy platu miestneho kontrolóra mestskej časti
Bratislava – Nové Mesto

Predkladá:         						Materiál obsahuje:		
Mgr. Rudolf Kusý						1/  Návrh uznesenia
starosta							2/ Dôvodová správa
								3/ Úprava platu

Spracovateľ: 
Mgr. Rudolf Kusý
starosta

Máj 2011

Návrh uznesenia

Miestne zastupiteľstvo

s ch v a ľ u j e

úpravu platu miestneho kontrolóra mestskej časti Bratislava – Nové Mesto podľa predloženého návrhu

Dôvodová správa

Miestnemu kontrolórovi podľa § 18 ods.1-4 zákona č. 369/2004 Z.z., ktorým sa mení a dopĺňa zákon SNR č. 369/1990 Zb. o obecnom zriadení patrí plat, ktorý je násobkom priemerného mesačného platu pracovníka národného hospodárstva SR za predchádzajúci rok a stanoveného koeficientu.

Uznesením č.13/14 Miestne zastupiteľstvo dňa 14.12.2004 schválilo hlavnému kontrolórovi mestskej časti Bratislava Nové Mesto mesačnú odmenu podľa § 18 ods.5 do výšky 30% mesačného platu.

Nakoľko sa zvýšila priemerná mesačná mzda v národnom hospodárstve, v zmysle zákona č.369/2004 a schváleného uznesenia miestneho zastupiteľstva č. 13/14 sa predkladá návrh úpravy platu miestneho kontrolóra mestskej časti Bratislava – Nové Mesto.

Úprava platu miestnemu kontrolórovi mestskej časti 
Bratislava – Nové Mesto

Miestnemu kontrolórovi podľa § 18 ods.1-4 zákona č. 369/2004 Z.z., ktorým sa mení a dopĺňa zákon SNR č. 369/1990 Zb. o obecnom zriadení patrí plat, ktorý je násobkom priemerného mesačného platu pracovníka národného hospodárstva SR za predchádzajúci rok a stanoveného koeficientu.

Uznesením č.13/14 Miestne zastupiteľstvo dňa 14.12.2004 schválilo hlavnému kontrolórovi mestskej časti Bratislava Nové Mesto mesačnú odmenu podľa § 18 ods.5 do výšky 30% mesačného platu.

V zmysle znenia zákona č. 369/2004 a schváleného uznesenia miestneho zastupiteľstva č. 13/14 sa predkladá tento návrh, nakoľko sa zvýšila priemerná mesačná mzda v národnom hospodárstve.

Miestnemu kontrolórovi mestskej časti Bratislava Nové Mesto v nadväznosti na náročnosť práce, veľkosť mestskej časti a zodpovednosť výkonu verejnej funkcie sa priznáva mesačný plat takto:

Ing. Ján Dúbravec – miestny kontrolór

Priemerná mzda v národnom hospodárstve za rok 2010			      769,- Eur
Koeficient podľa počtu obyvateľov 						         2,24
Mesačný plat výpočet:
769 x 2,24 = 1.722,56 Eur							 1.722,56  Eur

Mesačná odmena do výšky 30% mesačného platu t.j.			   516,768 Eur

Mesačný plat spolu								      2.239 Eur

Termín zmeny: 1.1.2011